Madhyamik Result 2022: মাধ্যমিকে মেয়েদের মধ্যে প্রথম মালদহের কৌশিকীর প্রিয় খেলোয়াড় মিতালি রাজ

কলকাতা টিভি ওয়েব ডেস্ক: মাধ্যমিকের মেধাতালিকায় মেয়েদের মধ্যে প্রথম স্থান অর্জন করেছে কৌশিকী সরকার। মালদহের গাজোলের বাসিন্দা কৌশিকী রাজ্যে যুগ্মভাবে দ্বিতীয় স্থানে রয়েছে। ৬৯২ নম্বর পেয়ে তার সঙ্গেই দ্বিতীয় হয়েছে ঘাটালের রৌনক মণ্ডল। ভবিষ্যতে ইঞ্জিনিয়ারিং নিয়ে পড়াশোনা করতে চায় রৌনক।

আরও পড়ুন: HS Result: ১০ জুন, শুক্রবার উচ্চমাধ্যমিকের ফলপ্রকাশ

প্রথম স্থানে থাকা অর্ণব গড়াই ও রৌনক মণ্ডলের মতো কৌশিকীও জানাল সে ডাক্তার হতে চায়। তবে পড়াশোনা ছাড়াও দাবা খেলতে ভালোবাসে সে। খেলার মধ্যে প্রিয় ওলিম্পিক্সে ব্যাডমিন্টন দেখা। কৌশিকীর প্রিয় দুই ক্রিকেটার মেয়েদের মধ্যে মিতালি রাজ ও পুরুষদের মধ্যে রোহিত শর্মা। প্রিয় সাহিত্যিকের তালিকায় অবশ্য রবীন্দ্রনাথ-সত্যজিৎ ঠাঁই পাননি। তার প্রিয় শরৎচন্দ্র চট্টোপাধ্যায়। কৌশিকীর বাবা স্কুল শিক্ষক। তাই বাবার কাছেই বেশি পড়াশোনা করেছে। ডাক্তার হওয়ার স্বপ্ন নিয়েই তার লেখাপড়া, তাই প্রিয় বিষয় বায়োলজি।

অন্যদিকে, মাধ্যমিকে যুগ্মভাবে দ্বিতীয় রৌনক মণ্ডল বরাবরই ভালো ছাত্র। ঘাটাল বিদ্যাসাগর উচ্চ বিদ্যালয়ে ছাত্র সে। রৌনকের বাবা ওই বিদ্যালয়েরই অর্থনীতির শিক্ষক। রৌনক বরাবরই মেধাবী। বিদ্যালয়ের প্রতিটি শ্রেণিতে সে প্রথম স্থান পেয়ে এসেছে। তবে মাধ্যমিকে একেবারে দ্বিতীয় স্থান অধিকার করবে, এরকম প্রত্যাশা ছিল না পরিবারের। তবে ছেলে ফল পাবে, এরকম প্রত্যাশা ছিল অবশ্যই ছিল পরিবারের সকলের। প্রতিদিন গড়ে ৭ থেকে ৮  ঘণ্টা পড়াশোনা করত। ভালোবাসে ফুটবল খেলা।