নকলে বাধা, ক্লাসরুমে ভাঙচুর চালাল মাধ্যমিক পরীক্ষার্থীরা

জলপাইগুড়ি: নকলে বাধা দেওয়ায় অভিযোগে ক্লাসরুমে ভাঙচুর চালাল মাধ্যমিকের ছাত্ররা। সোমবার ঘটনাটি ঘটেছে জলপাইগুড়ি পাচিরাম নাহাটা উচ্চ বিদ্যালয়ে। ভাঙচুর করা হয়েছে দুটি ক্লাসরুমের জানালা, ফ্যান ও সুইচবোর্ড। বেলাকোবা উচ্চ বিদ্যালয়ের মাধ্যমিক পরিক্ষার্থীদের বিরুদ্ধে ভাঙচুরের অভিযোগ। গোটা বিষয়টি পর্ষদকে জানানো হয়েছে বলে দাবি বিদ্যালয় পরিচালন সমিতির সভাপতি কৃষ্ণ দাসের।

সোমবার ছিল মাধ্যমিকের ইতিহাস পরীক্ষা। সেই পরীক্ষা শুরুর পরই কিছু ছাত্র নকল করছিল। আর তাতেই বাঁধা দিয়েছে শিক্ষক। কেনও শিক্ষক বাধা দিল, এর প্রতিবাদে পরীক্ষা শেষের পর একদল পরীক্ষার্থী ক্লাসরুমে ব্যাপক ভাঙচুর চালায়। অভিযোগ, দুটি ক্লাসরুমের জানালা, ফ্যান সম্পুর্ন ভাঙচুর করে এই ছাত্রের দল।

আরও পড়ুন: মাধ্যমিকের তৃতীয় দিনে ‘ফাঁস’ প্রশ্ন, কেন্দ্রে সেই মালদহ

বেলাকোবা উচ্চ বিদ্যালয়ের ছাত্রদের এবার পাচিরাম নাহাটা উচ্চ বিদ্যালয়ের পরীক্ষার সিট পরেছিল। এর আগেও এই বিদ্যালয়ের ছাত্রদের বিরুদ্ধে এই ধরনের অভিযোগ উঠেছিল। বিদ্যালয়ের প্রধান শিক্ষক গোটা বিষটি পর্ষদকে জানিয়েছেন বলে জানান বিদ্যালয় পরিচালন সমিতির সভাপতি।