মাধ্যমিক পরীক্ষার্থী পিছু ১০ টাকা, বিজ্ঞপ্তি দিয়ে জানাল পর্ষদ

কলকাতা: এবার থেকে মাধ্যমিক পরীক্ষার্থী (Madhyamik Exam) পিছু স্কুল পাবে ১০ টাকা করে। যে স্কুলে সে এতদিন পড়াশোনা করেছে মূলত সেই স্কুলই পাবে ওই টাকা। মাধ্যমিক পরীক্ষা শেষ হলে ওই টাকা একত্রে পাঠিয়ে দেওয়া হবে স্কুলগুলিতে। শুক্রবার বিজ্ঞপ্তি (Notice) দিয়ে জানালো মধ্যশিক্ষা পর্ষদ (West Bengal Board of Secondary Education)।

বিজ্ঞপ্তিতে স্পষ্ট বলা হয়েছে, পরীক্ষার্থীদের (Students) যাতে পরীক্ষার আগে যাবতীয় তথ্য আপডেটে কোনও অসুবিধা না হয় ও সর্বোপরি মাধ্যমিক পরীক্ষাকে সুষ্ঠ ও শান্তিপূর্ণ, ত্রুটিমুক্ত রাখতে এবার থেকে প্রত্যেক পরীক্ষার্থী পিছু ১০ টাকা করে স্কুলকে দেওয়া হবে। মূলত মধ্যশিক্ষা পর্ষদ মনে করছে, অষ্টম শ্রেণির পর অনেকেই আর মাধ্যমিক পরীক্ষা বসতে চায় না বা রেজিস্ট্রেশন করে না। পড়ুয়াদের পড়াশোনায় উদ্বুদ্ধ করতে ও বিশেষ করে স্কুলকে আগ্রহী করতে এহেন পদক্ষেপ বলে মধ্যশিক্ষা পর্ষদ তফরে জানা গিয়েছে।

আরও পড়ুন:নভেম্বরের বাণিজ্য সম্মেলনে দুবাইকে আমন্ত্রণ মুখ্যমন্ত্রীর

এর জন্য চলতি বছরে মধ্যশিক্ষা পর্ষদের ১ কোটি টাকা খরচ হতে চলেছে। প্রত্যেক স্কুলকে পরীক্ষার আগেই এই টাকা পাঠিয়ে দেবে পর্ষদ। স্কুলগুলিকে বিজ্ঞপ্তি দিয়ে জানাল মধ্যশিক্ষা পর্ষদ। এই প্রথম মাধ্যমিক পরীক্ষার জন্য ছাত্র পিছু বরাদ্দ দিচ্ছে পর্ষদ।