Madhyamik Result: ৩ জুন, শুক্রবার মাধ্যমিক পরীক্ষার ফলপ্রকাশ

কলকাতা টিভি ওয়েব ডেস্ক: আগামী ৩ জুন, শুক্রবার প্রকাশিত হবে মাধ্যমিক পরীক্ষার ফল।  সকাল ১০টা থেকে www.wbbse.wb.gov.in এবং  wbresults.nic.in  এই দুটি ওয়েবসাইটে জানা যাবে ফলাফল।  ফল ঘোষণা হলেই এউ দুই ওয়েবসাইটের হোম পেজে লিংক দেওয়া থাকবে। সেই লিংকে গিয়ে ক্লিক করে বয়স এবং রোল নম্বর দিলেই জানা যাবে রেজাল্ট। ফলাফল জানা যাবে এসএমএসএও।  WB10 তারপর রোল নম্বর লিখে ৫৬৭৬৭৫০ নম্বরে পাঠাতে হবে।

করোনা কালের কারণে গত বছর মাধ্যমিক পরীক্ষা হয়নি। তবে, করোনা পরিস্থিতির সামান্য উন্নতি হলেই সরাসরি পরীক্ষা কেন্দ্র গিয়ে পরীক্ষা দেওয়ার ব্যবস্থা করে মধ্যশিক্ষা পর্ষদ।  তবে, করোনার কারণে গতবার মেধাতালিকা ঘোষণা করা না হলেও এবার আগের মতোই ফলাফল প্রকাশ করা হবে।  ঘোষণা করা হবে মেধাতালিকা।

চলতি বছর প্রায়  ১১  লাখ ২৬  হাজার ৮৬৩ জন মাধ্যমিক পরীক্ষা দিয়েছে।  পরীক্ষা শুরু হয়েছিল ৭ মার্চ।  পরীক্ষা শেষ হয়েছে ১৬ মার্চ মাধ্যমিক ।সাধারণ মাধ্যমিক পরীক্ষা শেষ হওয়ার ৯০ দিনের মাথায় ফলপ্রকাশ করে মধ্যশিক্ষা পর্ষদ।  চলতি বছর ১৬ মার্চ মাধ্যমিক পরীক্ষা শেষ হয়েছে।  এবার প্রায় আড়াই মাস পর ফল প্রকাশ হতে চলেছে।