মাধ্যেমিকের দশম স্থানে পাণ্ডুয়ার নীলাঙ্কন মণ্ডল

পাণ্ডুয়া: মাধ্যমিকে সারা রাজ্যের মধ্যে দশম স্থান অধিকার করল পাণ্ডুয়ার নীলাঙ্কন মণ্ডল। তার প্রাপ্ত নম্বর ৬৮৪। নীলাঙ্কন ব্যান্ডেলের এলিট কোয়েট স্কুলে পড়াশোনা করে। আগামীদিনে মহাকাশ নিয়ে পড়াশোনা করার ইচ্ছে তার।

বৃহস্পতিবার সকাল ৯টায় সাংবাদিক বৈঠক করে ফল প্রকাশ করে মধ্যশিক্ষা পর্ষদের সভাপতি রামানুজ গঙ্গোপাধ্যায়। ভোটের মরসুমে জীবনের প্রথম বড় পরীক্ষার ফল জানবে ছাত্র ছাত্রীরা। পরীক্ষার ফল জানা যাবে www.wbbse.wb.gov.in এবং wbresults.nic.in এই দুটি ওয়েবসাইটে। সকাল ১০টায় স্কুলগুলি মার্কশিট পাবে বিভিন্ন ক্যাম্প অফিস থেকে। ওয়েবসাইটে রোল নম্বর, জন্ম তারিখ দিয়ে পরীক্ষার্থীরা ফল জানতে পারবে। পরীক্ষা শুরু হয়েছিল এবছর ২ ফেব্রুয়ারি থেকে। তা চলেছিল ১২ ফেব্রুয়ারি পর্যন্ত। ২৬৭৫টি কেন্দ্রে পরীক্ষা নেওয়া হয়। সকাল ১০টার পরে নিজের স্কুল থেকে মাধ্যমিকের মার্কশিট সংগ্রহ করতে পারবে পরীক্ষার্থীরা। উল্লেখ্য, ২০২৩ সালে মাধ্যমিকে পাশের হার ছিল ৮৬.১৫ শতাংশ।